# HD 217107

HD 217107 (6 G. Piscium) és un estel groc subgegant situat a uns 65 anys llum de la Terra a la constel·lació dels Peixos. La seva massa és bastant similar a la del Sol, malgrat que és força més vell. S'han descobert dos planetes que giren al seu voltant: un és molt proper i completa una òrbita cada set dies, mentre que l'altre és molt més distant i tarda vuit anys a completar-la.

## Distància, edat i massa

HD 217107 és força proper al Sol: el satèl·lit astromètric Gaia en mesurà la paral·laxi en 49,8170 mil·liarcsegons, que corresponen a una distància de 65,47 anys llum. Té una magnitud aparent de 6,17; per tant, es troba just al límit de visibilitat a ull nu en condicions favorables.
Les observacions espectroscòpiques mostren que és de tipus espectral G7 o G8, la qual cosa significa que la seva temperatura és d'uns 5.000 K. Té una massa molt similar a la del Sol, malgrat que s'estima que té uns 7.700 milions d'anys (el Sol en té 4.600) i es creu que està començant a evolucionar fora de la seqüència principal, ja que ha consumit quasi tot l'hidrogen del nucli en reaccions de fusió nuclear.

## Sistema planetari

Un estudi de la velocitat radial de HD 217107 dut a terme el 1998 va revelar que el seu moviment al llarg de la línia visible variava al llarg d'un cicle de període de 7,1 dies. El període i l'amplitud d'aquesta variació indicaven que era causat per un planeta en òrbita al voltant de l'estel, d'una massa mínima un xic més gran que la de Júpiter. Aquest planeta fou designat com a HD 217107 b.
Mentre que la majoria de planetes de períodes orbitals inferiors als 10 dies tenen òrbites quasi circulars (e=0), HD 217107 b té una òrbita una mica excèntrica (e=0,13); els seus descobridors hipotetitzaren que podria ser a causa de la influència gravitatòria d'un segon planeta situat a una distància de diverses unitats astronòmiques (UA). La confirmació de l'existència del segon planeta tingué lloc el 2005, quan observacions a llarg termini de variacions de la velocitat radial de l'estel revelaren una variació del període d'uns vuit anys, causada per un planeta de massa almenys el doble de la de Júpiter i amb una òrbita molt excèntrica de semieix major d'unes 4,3 UA. Aquest segon planeta fou designat HD 217107 c.
Sistema HD 217107 :
| Companya (per ordre des de l'estrella) | Massa | Semieix major (ua) | Període orbital (dies) | Excentricitat | Inclinació | Radi |
| b | >1,4135±0,0042 M$_J$ | 0,07505±0,00097 | 7,126846±0,000013 | 0,1283±0,0027 | — | — |
| c | >4,513±0,072 M$_J$ | 6,074±0,080 | 5.189±21 | 0,3848±0,0086 | — | — |

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 Parsecs: The Northern Sample. I» (en anglès). Astronomical Journal, 4, 10-2003, pàg. 2048–2059. DOI: 10.1086/378365.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Age consistency between exoplanet hosts and field stars» (en anglès). Astronomy and Astrophysics, 08-12-2015. DOI: 10.1051/0004-6361/201527297.
* ↑ Caroline Soubiran «Vertical distribution of Galactic disk stars. IV. AMR and AVR from clump giants» (en anglès). Astronomy and Astrophysics, 1, 3-2008, pàg. 91–101. DOI: 10.1051/0004-6361:20078788.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* ↑ William D. Cochran «Long‐Period Objects in the Extrasolar Planetary Systems 47 Ursae Majoris and 14 Herculis» (en anglès). Astrophysical Journal, 1, 1-2007, pàg. 625–632. DOI: 10.1086/509110.
* 1 2 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* ↑ «Homogeneous abundance analysis of FGK dwarf, subgiant, and giant stars with and without giant planets» (en anglès). Astronomy and Astrophysics, 23-07-2015. DOI: 10.1051/0004-6361/201525770.
* ↑ «On the ages of exoplanet host stars» (en anglès). Astronomy and Astrophysics, 2, 11-2005, pàg. 609–626. DOI: 10.1051/0004-6361:20053452.
* 1 2 Fischer, Debra A.; Marcy, Geoffrey W.; Butler, R. Paul; Vogt, Steven S.; Apps, Kevin «Planetary Companions around Two Solar-Type Stars: HD 195019 and HD 217107» (en anglès). Publications of the Astronomical Society of the Pacific, 111, 755, 1999, pàg. 50-56. arXiv: astro-ph/9810420. Bibcode: 1999PASP..111...50F. DOI: 10.1086/316304.
* ↑ Fischer, Debra A.; Marcy, Geoffrey W.; Butler, R. Paul; Vogt, Steven S.; Frink, Sabine; Apps, Kevin «Planetary Companions to HD 12661, HD 92788, and HD 38529 and Variations in Keplerian Residuals of Extrasolar Planets» (en anglès). The Astrophysical Journal, 551, 2, 2002, pàg. 1107-1118. Bibcode: 2001ApJ...551.1107F. DOI: 10.1086/320224.
* ↑ Vogt, Steven S.; Butler, R. Paul; Marcy, Geoffrey W.; Fischer, Debra A.; Henry, Gregory W.; Laughlin, Greg; Wright, Jason T.; Johnson, John A. «Five New Multicomponent Planetary Systems» (en anglès). The Astrophysical Journal, 632, 1, 2005, pàg. 638-658. Bibcode: 2005ApJ...632..638V. DOI: 10.1086/432901.
* ↑ Wright, J. T.; Upadhyay, S.; Marcy, G. W.; Fischer, D. A.; Ford, Eric B.; Johnson, John Asher «Ten New and Updated Multi-planet Systems, and a Survey of Exoplanetary Systems» (en anglès). The Astrophysical Journal, 693, 2, 2009, pàg. 1084-1099. arXiv: 0812.1582. Bibcode: 2009ApJ...693.1084W. DOI: 10.1088/0004-637X/693/2/1084.
* ↑ Feng, Y. Katherina; Wright, Jason T.; Nelson, Benjamin; Wang, Sharon X.; Ford, Eric B.; Marcy, Geoffrey W.; Isaacson, Howard; Howard, Andrew W. «The California Planet Survey IV: A Planet Orbiting the Giant Star HD 145934 and Updates to Seven Systems with Long-period Planets» (en anglès). The Astrophysical Journal, 800, 1, 2015. arXiv: 1501.00633. Bibcode: 2015ApJ...800...22F. DOI: 10.1088/0004-637X/800/1/22.

## Enllaços externs

* Rory Barnes i Richard Greenberg. «Extrasolar Planet Interactions» (en anglès). Arxivat de l'original el 2016-05-05. [Consulta: 12 abril 2020].
* «HD 217107 / HR 8734» (en anglès). SolStation.
* «Notes for star HD 217107» (en anglès). The Extrasolar Planets Encyclopaedia.